บาทเปิด 33.96 บาทต่อดอลล่าร์ ทรงตัว
เงินบาทเปิดตลาด 33.96 บาทต่อดอลล่าร์ ทรงตัว หลังสุนทรพจน์ประธานเฟดไม่เซอร์ไพรส์ตลาด
28 มิ.ย. 2560

เงินบาทเปิดตลาด 33.96 บาทต่อดอลล่าร์ ทรงตัว หลังสุนทรพจน์ประธานเฟดไม่เซอร์ไพรส์ตลาดนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.96 บาท/ดอลลาร์ ค่อนข้างใกล้กับเย็นวานนี้ที่ปิดตลาดที่ระดับ 33.95/96 บาท/ดอลลาร์ "มีแกว่งบ้าง แต่โดยรวมถือว่าค่อนข้างนิ่งหลังประธานเฟดไม่ได้ส่งสัญญาณอะไรที่เซอร์ไพรส์ตลาด ขณะที่ปัจจัยใหม่ขณะนี้คือสิ่งที่ประธานธนาคารกลางยุโรปออกมาส่งสัญญาณเปลี่ยนแปลงนโยบายการเงินส่งผลให้ค่าเงินยูโรแข็งค่าขึ้นมากในวันนี้" นักบริหารเงิน ระบุนักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 33.90-34.05 บาท/ดอลลาร์